**Ministru kabineta rīkojuma “Grozījumi Ministru kabineta 2017. gada 5. oktobra rīkojumā Nr. 556 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 26.0. versija)” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta (turpmāk – MK) 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) MK 2015. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” 4. punkts.2) MK 2020. gada 15. jūlija rīkojuma Nr. 374 “Par darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” un 2.2.1.2. pasākuma “Kultūras mantojuma digitalizācija” projektu iesniegumu atlases 1. un 2. kārtas projektu sarakstu Eiropas Savienības fondu 2014.–2020. gada plānošanas periodam” (turpmāk – Rīkojums Nr.374) 4. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar MK rīkojuma projektu “Grozījumi Ministru kabineta 2017.gada 5.oktobra rīkojumā Nr.556 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 26.0. versija)” (turpmāk – Rīkojuma projekts) tiek precizēts mērķarhitektūras 26.0 versijā iekļautais Valsts reģionālās attīstības aģentūras (turpmāk – VRAA) projekta apraksts “Vienotā datu telpa” (turpmāk – VDT), kas tika apstiprināts ar MK 2017. gada 5. oktobra rīkojumu Nr. 556 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 26.0 versija)”. Projekta apraksts tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu informācijas un komunikācijas tehnoloģiju (turpmāk – IKT) mērķarhitektūrā. Grozījumi projektā “Vienotā datu telpa” tiek veikti, lai nodrošinātu Rīkojuma Nr. 374 izpildi, samazinot projekta finansējumu par 420 000 *euro* līdz 3 580 000 *euro* apmēram, novirzot finansējumu ātrdarbīgu datu izplatīšanas risinājuma (datu agregators, turpmāk – DAGR) izveidei, kas nepieciešams komersantu, iedzīvotāju un valsts pārvaldes iestāžu savstarpējai pārvaldītai datu apmaiņai, kā arī Valsts informācijas resursu, sistēmu un sadarbspējas reģistra (turpmāk – VIRSIS) attīstībai pakalpojumu saņemšanas tiesību (tajā skaitā – datu piekļuves atļauju) nodrošināšanai. Saskaņā ar Rīkojumā Nr.374 noteikto, šis finansējums tiek novirzīts jauniem, augsti prioritāriem projektiem ar paplašinātu DAGR un VIRSIS funkcionālo tvērumu un finansējumu. Atbilstoši finansējuma apjoma izmaiņām tiek samazināts projekta “Vienotā datu telpa” tvērums, izkļaujot DAGR un VIRSIS attīstības aktivitātes, atbilstoši izkļaujot rezultāta rādītāju “Elektroniski dotās datu piekļuves atļaujas”, izkļaujot iznākuma rādītāju “Publicētās koplietošanas datu kopas ātrdarbīgai piekļuvei”, samazinot VDT projekta iznākuma rādītājus: * Pilnveidi darbības procesi no 10 uz 8;
* Publicētās koplietošanas datu kopas no 12 uz 2;
* Centralizētas atvērtas informācijas sistēmu platformas no 3 uz 2.

Atbilstoši izkļautajām aktivitātēm tiek samazinātas arī VDT projekta risinājumu uzturēšanai paredzētās izmaksas no 320 000 *euro* gadā uz 286 893 *euro* gadā. VDT projekta tvēruma izmaiņas izvērtētas un saskaņotas atbilstoši VARAM izstrādātajai metodikai par projektu iekļaušanu IKT mērķarhitektūrā. VDT projekts īstenošanas termiņš ir 2020.gada 8.novembris, tāpēc veiktie grozījumi nodrošinās iespēju realizēt valsts digitālās transformācijai būtiskās VIRSIS un DAGR aktivitātes augsti prioritāro projektu tvērumā pilnvērtīgākā apjomā, tādējādi neietekmējot VDT projekta gaitu un nesamazinot kopējos SAM 2.2.1. rezultāta rādītājus.  |
| 3. | Projekta izstrādē iesaistītās institūcijas un publiskas personas kapitālsabiedrības | VARAM |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts ir vērsts uz datu apmaiņas un izplatīšanas uzlabošanu valstī, kā arī datu pieejamības uzlabošanu sabiedrībai. Tā rezultātā tiks izstrādātas un pilnveidotas informācijas sistēmu platformas, ko lietos valsts un pašvaldību iestādes, kā arī sabiedrība kopumā.1. Datu izplatīšanas platformas izstrāde un ieviešana nodrošinās efektīvāku datu apmaiņu starp iestādēm, kā arī nodrošinās pašvaldību attīstības vajadzībām nepieciešamās informācijas pieejamību (netiešs ieguvums visai sabiedrībai kopumā).2. Datu publicēšanas platformas attīstība projekta ietvaros sniegs ieguldījumu publiskā sektora informācijas atkalizmantošanas indeksā, jo platformā publicēti dati būs pieejami visai sabiedrībai gan atkalizmantošanai, gan jaunu produktu izveidei.3. IKT infrastruktūras platformas izveides rezultātā tiks palielināta valsts informācijas sistēmu kapacitāte un jauda ar centralizētas IKT infrastruktūras nodrošinājuma risinājuma palīdzību, ko izmantos VARAM resora iestāžu informācijas sistēmu darbībā. Tāpat platforma potenciāli būs pieejama arī citu nozaru iestādēm (netiešs ieguvums visai sabiedrībai kopumā). |
| 2. | Tiesiskā regulējuma ietekme uz tautsaimniecību un administratīvo slogu | Projekta īstenošanas rezultātā tiks panākts administratīvā sloga samazinājums gan iedzīvotājiem, gan valsts pārvaldei un pašvaldībām, uzlabojot datu apmaiņu un izplatīšanas procesus valstī un pilnveidojot datu pieejamību sabiedrībai.Tāpat sagaidāms valsts iestāžu uzturēšanas izmaksu samazinājums, kuru veido:1. finanšu ietaupījumi no centralizētas IKT infrastruktūras izmantošanas;2. laika un finanšu ietaupījumi, jo projektu iesaistītajām iestādēm nevajadzēs veidot pašām savus datu izplatīšanas un apmaiņas risinājumus;3. uzlabojumi datu apmaiņas saskarnēs, kas ļaus iestādēm ietaupīt izstrādājot integrācijas mehānismus. |
| 3. | Administratīvo izmaksu monetārs novērtējums | Projekta ieviešana radīs sekojošus sociālekonomiskos ieguvumus:1) Projekta ietvaros centralizēti veidojot un nodrošinot centralizētu IKT infrastruktūru, tiek lēsts, ka būtu iespējams ietaupīt līdz 10% no kopējā IKT infrastruktūras investīciju apjoma, kas tiek plānots 2 milj. eiro apmērā, ko radītu apjoma atlaides, efektīvāka procesu vadība u.c. iepirkumu izmaksu pozīcijas, kuras būs iespējams iepirkt efektīvāk, veidojot vienu centralizētu risinājumu. Paredzēts, ka tas radīs 200 000 eiro ieguvumu pirmajā gadā pēc Projekta ieviešanas, Projekta pārskata periodā radot ieguvumus 172 000 eiro apmērā (diskontētā vērtība).2) Projekta ietvaros izstrādātā datu izplatīšanas platforma piedāvās uzlabotas datu apmaiņas saskarnes, kas ļaus iestādēm ietaupīt izstrādājot integrācijas mehānismus, vidēji samazinot izmaksas no 10 000 līdz 30 000 eiro gadā par vienu saskarni. Ņemot vērā vidējo finanšu ietaupījumu vienas saskarnes izstrādei (20 000 eiro) un vidēji valsts iestādēs gadā izveidoto saskarņu skaitu (63), tiek paredzēts, ka datu apmaiņas saskarņu pilnveidošanas rezultātā gadā iestādēm kopā varētu rasties ietaupījumi 1,26 milj. apmērā, Projekta pārskata periodā radot 8,8 milj. eiro ieguvumu (diskontētā vērtība).3) Projekta ietvaros publicētie atvērtie dati var radīt ievērojamu pozitīvu sociālekonomisko ietekmi uz Latvijas Republikas sabiedrību. Pieņemot, ka, izmantojot atvērtos datus, viens darbaspējas vecuma iedzīvotājs ietaupīs vidēji pusstundu laika gadā, gadā ieguvums sasniegs 3,2 milj. eiro, Projekta pārskata periodā sasniedzot 22,8 milj. eiro (diskontētā vērtība).Nav attiecināms Projekta īstenošanas rezultātā radušos darbinieku darba laika ietaupījumu ir paredzēts izmantot ar viņu darbu saistīto pakalpojumu vai funkciju izpildes kvalitātes palielināšanai, tāpēc Projekta rezultātā nav paredzēts samazināt valsts pārvaldē strādājošo skaitu.Paredzēts, ka pēc Projekta pilnīgas ieviešanas Projekta pārskata periodā sociālekonomiskie ieguvumi sasniegs aptuveni 31,8 milj. eiro (diskontētā vērtība), ar ekonomisko neto pašreizējo vērtību 27 milj. eiro apmērā. Indikatīvais projekta ieguvumu un izmaksu attiecības koeficients ir 6,14, ekonomiskā ienesīguma norma – 63,57%, kas liecina par augsto Projekta pievienoto vērtību. |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam \* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.ga-dam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 74 032 | 0 | 74 032 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 74 032 | 0 | 74 032 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 74 032 | 212 961 | 74 032 | 212 861 | 212 861 |
| 2.1. valsts pamatbudžets | 0 | 0 | 74 032 | 212 961 | 74 032 | 212 861 | 212 861 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -212 861 | 0 | -212 861 | -212 861 |
| 3.1. valsts pamatbudžets | 0 | 0 | 0 | -212 861 | 0 | -212 861 | -212 861 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 121 911 | 0 | 121 911 | 121 911 |
| 5. Precizēta finansiālā ietekme | 0 | 0 | 0 | - 90 950 | 0 | -90 950 | -90 950 |
| 5.1. valsts pamatbudžets | 0 | - 90 950 | -90 950 | -90 950 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rīkojuma projekts paredz samazināt Eiropas Reģionālās attīstības fonda līdzfinansētā projekta “Vienotā datu telpa” (Nr. 2.2.1.1/17/I/009) kopējo finansējumu par 420 000 *euro* līdz ar to projekta kopējais finansējuma apjoms plānots 3 580 000 *euro* apmērā.Projekta rezultātu uzturēšanai nepieciešami līdzekļi 8% apmērā no projekta summas – 286 893 *euro*. Tā kā infrastruktūras uzturēšanu 2% apmērā no projekta summas VRAA nodrošinās no sava budžeta līdzekļiem – 32.00.00 programmas “Valsts reģionālās attīstības politikas īstenošana” – 74 032 *euro*, kas tiks izmantoti IKT risinājumu drošības auditu veikšanai, tehniskās infrastruktūras uzturēšanai un lietotāju vajadzību analīzei un izpētei. Aprēķinot VRAA finansējuma daļu projekta rezultātu uzturēšanai, ņemtas vērā VRAA budžeta prognozes 2021. un turpmākajiem gadiem un nepieciešamie uzturēšanas finanšu līdzekļi esošajiem un plānotajiem IKT risinājumiem, kā arī citu VRAA funkciju izpildei (VRAA Eiropas Savienības fondu 2014.-2020.gada plānošanas periodā kopumā ievieš 4 projektus, līdz ar to ir nepieciešams plānot resursus to visu radīto rezultātu uzturēšanai).Sākot ar 2021.gadu papildus nepieciešami līdzekļi ir 6% apmērā, t.i. 212 861 *euro*, tajā skaitā:1. no valsts budžeta esošajiem līdzekļiem, pārdalot valsts budžeta finansējumu no citiem resoriem, kuriem projekta īstenošanas rezultātā veidojas ietaupījums, un piešķirot to VARAM resoram:1.1. Atlīdzībai – izveidoto risinājumu administrēšanas personāla izmaksas 4 darbiniekiem - 112 307 *euro*:1.1.1. 2 sistēmu administratoriem (amata saime 19.5, amata līmenis IVA, mēnešalgu grupa 12, alga 1647 *euro*): Mēnešalga 1647 *euro* \*12mēneši \*1.2359DDnodoklis \*2 darbinieki = 48 852.66 *euro*;Vispārējā piemaksa (10 %) 1647 *euro* \*10% \*12mēneši \*1,2359 DDnodoklis \*2darbinieki = 4 885,27 *euro*; Prēmijas un naudas balvas (10%) 1647 *euro* \*10% \*12mēneši \*1,2359 DDnodoklis \*2darbinieki = 4 885,27 *euro*; Sociālās garantijas (5%) 1647 *euro* \*5% \*12mēneši \*1,2359 DDnodoklis \*2darbinieki = 2 442,63 *euro*.1.1.2. 2 sistēmu analītiķiem (amata saime 19.3, amata līmenis IIA, mēnešalgu grupa 11, alga 1382 *euro*): Mēnešalga 1382 *euro* \*12mēneši \*1.2359 DDnodoklis \*2 darbinieki = 40 992,33 *euro*;Vispārējā piemaksa (10%) 1382 *euro* \*10% \*12mēneši \*1,2359 DDnodoklis \*2darbinieki = 4 099,23 *euro*; Prēmijas un naudas balvas (10%) 1382 *euro* \*10% \*12mēneši \*1,2359 DDnodoklis \*2darbinieki = 4 099,23 *euro*; Sociālās garantijas (5%) 1382 *euro* \*5% \*12mēneši \*1,2359 DDnodoklis \*2darbinieki = 2 049,62 *euro*.* 1. darbavietas uzturēšanai – 9 604 *euro*

izmaksās ietilpst:270 *euro* komandējumi (EKK 2120); 120 *euro* pasts, internets, telefons (EKK 2210); *254* euro elektrība (EKK 2223); 317 euro komunālie pakalpojumi (EKK 2229); 90 *eur*o administratīvie izdevumi (EKK 2230); 429 *euro* tehnikas remonts, telpu uzturēšana (EKK 2240); 772 *euro* telpu noma (EKK 2260); 149 *euro* biroja preces un inventārs (EKK 2310).Pārdalāmais finansējums (indikatīvi) no citām ministrijām:

|  |  |  |  |  |
| --- | --- | --- | --- | --- |
| Augstākā iestāde | Attiecīgajā nozarē reģistrēto sistēmu skaits |  % | Ietaupījums iestādei no DIP ieviešanas, gadā[[1]](#footnote-1) | Pārdalāmais finansējums gadā, *euro* |
| Aizsardzības ministrija | 2 | 1,32% | 16 688,74 | 1 614,72 |
| Ārlietu ministrija | 1 | 0,66% | 8 344,37 | 807,36 |
| Ekonomikas ministrija | 7 | 4,64% | 58 410,60 | 5 651,50 |
| Finanšu ministrija | 29 | 19,21% | 241 986,75 | 23 413,37 |
| Iekšlietu ministrija | 28 | 18,54% | 233 642,38 | 22 606,01 |
| Izglītības un zinātnes ministrija | 7 | 4,64% | 58 410,60 | 5 651,50 |
| Kultūras ministrija | 9 | 5,96% | 75 099,34 | 7 266,22 |
| Labklājības ministrija | 11 | 7,28% | 91 788,08 | 8 880,93 |
| Satiksmes ministrija | 9 | 5,96% | 75 099,34 | 7 266,22 |
| Tieslietu ministrija | 22 | 14,57% | 183 576,16 | 17 761,87 |
| Veselības ministrija | 21 | 13,91% | 175 231,79 | 16 954,51 |
| Zemkopības ministrija | 7 | 4,64% | 58 410,60 | 5 651,50 |
| KOPĀ | 153 | 100% | 1 260 000,00 | 121 911,00 |

2. piešķirot papildus valsts budžeta līdzekļus, izveidoto risinājumu uzturēšanai – 90 950 *euro*(EKK 2250 – informācijas sistēmas uzturēšana)Izveidoto risinājumu uzturēšanas izdevumu pozīcijas un izmaksu apmērs:* informācijas sistēmu platformu un informācijas sistēmu izmaiņu un pilnveidojumu veikšana – 25 000 *euro*;
* informācijas sistēmu platformu un informācijas sistēmu uzturēšanas pakalpojumi (problēmu pieteikšana, apstrāde, risināšana u.c.) – 25 000 *euro*;
* ar informācijas sistēmu platformu un informācijas sistēmu uzturēšanu saistītas konsultācijas – 25 000 *euro*;
* informācijas sistēmu platformu un informācijas sistēmu lietotāju apmācības pēc nepieciešamības – 15 950 *euro*;
* infrastruktūras uzturēšanas (tai skaitā, darbības atjaunošana citā datu centrā, monitorings, tīkla aizsardzība, serveru operētājsistēmu uzturēšana un administrēšana, datubāzu vadības sistēmu serveru uzturēšana un administrēšana, aplikāciju uzturēšana un administrēšana, trešo pušu programmatūras licences, vides un resursu uzturēšanas ikgadējās izmaksa, IT drošības audits) izmaksas – tiks segtas no esošiem VRAA pamatbudžeta līdzekļiem.

Izmaksu sadalījums pa pozīcijām ir indikatīvs, tās tiks precizētas pēc projekta īstenošanas beigām, nepārsniedzot kopējo apmēru.Sākotnēji tika paredzēts, ka projekta ieviešana ilgs līdz 2020.gada septembrim, paredzot uzturēšanas līdzekļu nepieciešamību vismaz 2020.gada 4.ceturksnī, tomēr esošā projekta īstenošanas fāzē ir skaidrs, ka projekta ieviešana notiks līdz projekta beigām, kas ir 2020.gada novembris. Saskaņā ar projekta īstenošanas Vienošanās vispārējo noteikumu 8. un 9.punktu, CFLA noslēguma Maksājuma pieprasījuma izskatīšana un apstiprināšana notiek 60 darba dienu laikā. Tā kā uzturēšanas līdzekļi tiek pieprasīti pēc tam, kad CFLA apstiprina noslēguma Maksājumu pieprasījumu, tad VRAA uzturēšanas līdzekļus praktiski var pieprasīt sākot ar 2021.gadu, tāpēc 2020.gadā projekta rezultātu uzturēšanai līdzekļi netiek pieprasīti, bet tiek pieprasīti pilnā uzturēšanai nepieciešamā apjomā sākot ar 2021.gadu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms |
| 8. Cita informācija | Projekta rezultātu uzturēšanai nepieciešamo līdzekļu daļu, ko paredzēts iegūt no valsts budžeta esošajiem līdzekļiem, pārdalot valsts budžeta finansējumu no citiem resoriem un piešķirot to VARAM, plānots nodrošināt VARAM pēc projekta pabeigšanas iesniedzot Ministru kabinetā rīkojuma projektu par valsts budžeta apropriācijas pārdali VARAM no citām ministrijām. 90 950 euro normatīvajos aktos noteiktajā kārtībā VARAM pieprasīt papildus. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Tā kā projekts attiecas uz valsts pārvaldes iestāžu IKT centralizāciju un attīstīšanu, tad sabiedrības iesaiste nav nepieciešama. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, VRAA, Uzņēmumu reģistrs, Valsts zemes dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas nav nepieciešams veidot, likvidēt vai reorganizēt. |
| 3. | Cita informācija | Nav |

Vides aizsardzības un reģionālās attīstības ministrs J.Pūce

Kalniņa 67026576

lelda.kalnina@varam.gov.lv

1. Informāciju par ietaupījumu sk. anotācijas II sadaļas 3.punktā. [↑](#footnote-ref-1)